Incidento de U-2

Incidento de U-2 okazis la 1-an de majo 1960, kiam usona U-2 spiona aviadilo estis faligita de la Fortoj de la Sovetia Aerarmeo dum plenumado de fotografia aera spionado en sovetia teritorio. La aviadilo unuseĝa, flugita de la piloto Francis Gary Powers, estis trafita de S-75 Dvina (SA-2 Gvidlinio) surfaca-aera misilo kaj kraŝis proksime de Sverdlovsk (hodiaŭa Jekaterinburgo). Powers paraŝutis sekure kaj estis kaptita.

Komence, la usonaj aŭtoritatoj agnoskis la incidenton kiel la perdon de civila vetera esplorado de aviadiloj operaciitaj de NASA, sed ili estis devigitaj akcepti la veran celon de la misio kiam kelkaj tagoj poste la sovetia registaro montris la kaptitan piloton kaj partojn de la U-2-a ekipaĵo, inkluzive fotojn de sovetiaj militaj bazoj dum la misio.

La okazaĵo okazis dum la prezidanteco de Dwight D. Eisenhower kaj la ĉefministra regotempo de Nikita Ĥruŝĉov, ĉirkaŭ du semajnojn antaŭ la planita malfermo de orientokcidenta pintkunveno en Parizo. Ĝi kaŭzis grandan embarason al Usono kaj instigis gravan plimalboniĝon en ĝiaj rilatoj kun Sovet-Unio, jam streĉitaj pro la daŭranta Malvarma Milito.

Powers estis juĝita pro spionado kaj kondamnita al tri jaroj da malliberigo plus sep jarojn da malfacila laboro sed estis liberigita du jarojn poste la 10an de februaro 1962 dum malliberula interŝanĝo por sovetia oficiro Rudolf Abel.

kategorio:Konfliktoj de la Malvarma milito
Kategorio:Spionaj skandaloj kaj incidentoj
Kategorio:Politiko en 1960
U-2
U-2
Kategorio:Spionado en Sovetunio
Kategorio:Rilatoj de Sovetunio kaj Usono
Kategorio:Rilatoj de Pakistano kaj Sovetunio
Kategorio:Dwight D. Eisenhower
Kategorio:1960 en Sovetunio